# ናብ ንቡር ቤት ትምህርቲ ኽትሰጋገር ዝሕግዝ ምኽርታት

1. ውሉድካ ኽለምዶ ዝኽእል እንተ ዀይኑ ንምርግጋጽ ነቲ ሓድሽ ቤት ትምህርቲ ርኣዮ። ነቲ ኻብ ቤትኩም ናብ ቤት ትምህርቲ ዝወስድ መገዲ እናተመላለስኩም ልመድዎ።
2. ድሕሪ ምዝዛም ትምህርቲ ንውሉድካ ናብ ቤቱ ንምውሳድ ኣበይን ሰዓት ክንደይን ከም እትመጽእ ተሰማማዕ። እንተ ኣድልዩካ፡ ገሊአን ኣብያተ ትምህርቲ ንውሉድካ ድሕሪ ምዝዛም ትምህርቲ እውን ይሕዛልካ እየን።
3. ሓበሬታ ኣብ ዝውሃበሉ ኣኼባታት ተኻፈል፣ ውሉድካ እውን ሓበሬታ ኣብ ዝውሃበሉ ንጥፈታት ክሳተፍ ኣተባብዓዮ።
4. እቲ ቤት ትምህርቲ ንቛንቋ ሕብረተሰብካ እውን ዘጠቓልል ንእተፈላለየ ባህልታት ዝውክል ትምህርታዊ ሓገዝ ዝህብ እንተ ዀይኑ ሕተት።
5. ኣድላዪ ኣብ ዝዀነሉ እዋን ናጻ ኣገልግሎት ትርጉም ምእንቲ ኽትረክብ ምስታ ቤት ትምህርቲ ተዘራረብ። እዚ ኣገልግሎት እዚ ንእተወሰነ ንጥፈታት ይሽፍን እዩ።
6. ኣድላዪ ኣብ ዝዀነሉ እዋን ሰራሕተኛታት እቲ ቤት ትምህርቲ ምእንቲ ኽረኽቡኻ፡ ኣድራሻኻ ሃቦም። ንስኻ እውን ቍጽሪ ተሌፎን እታ ቤት ትምህርቲ ሓዝ።
7. ውሉድካ እንታይ ክፍሊ ከም ዘለዎ ንምፍላጥ ቅዳሕ ሰደቓ-ግዜ ሓዝ። ከብኵር ወይ ደንጕዩ ኽመጽእ እንተ ዀይኑ፡ ነታ ቤት ትምህርቲ ሓብር።
8. ውሉድካ ናይ ጥዕና ጸገም ዘለዎ ወይ ድማ ፍሉይ ኣቓልቦ ኽግበረሉ ዘድልዮ እንተ ዀይኑ ነታ ቤት ትምህርቲ ኣፍልጣ። ዝዀነ ዘሻቕለካ ነገር እንተ ኣልዩ ምስታ ቤት ትምህርቲ ተዘራረብ።
9. ትምህርቲ ቕድሚ ምጅማሩ፡ ንውሉድካ ድቪዛ ግዝኣሉ። ገሊአን ኣብያተ ትምህርቲ ናይ ካልኦት ተምሃሮ ዝነበረ ድቪዛ እውን ይሸጣ እየን።
10. ዘድሊ መጻሕፍትን ናውቲ ትምህርትን ዓድግ። ዝርዝር እቲ ዘድሊ ነገራትን ብኸመይ ከም እትረኽቦን ነታ ቤት ትምህርቲ ሕተት።
11. ኣብ ኵሉ ንብረትን ክዳውንትን መሳርሒታትን ውሉድካ ስሙ ጽሓፈሉ።
12. እታ ቤት ትምህርቲ፡ ውሉድካ ላፕቶፕ ወይ ኣይፓድ ክህልዎ ክትጠልብ ትኽእል እያ። ንውሉድካ እንታይ ዓይነት ከም ዘድልዮ ነታ ቤት ትምህርቲ ሕተት።
13. ንውሉድካ ጥዕና ዝህብ ምግቢ ኣዳልወሉ። እታ ቤት ትምህርቲ ምግቢ ዝብልዓሉ ካፈተርያ ኣለዋ እንተ ዀይኑ ሕተት።
14. ውሉድካ ኣብ ክለባት ዕዮ ገዛ ወይ ኣብ ካልእ ድሕሪ ትምህርቲ ዝህሉ ንጥፈታት ክሳተፍ ኣተባብዓዮ።
15. ናይ ገንዘብ ሓገዝ እንተ ኣድልዩካ፡ ንወጻኢታት ትምህርቲ ዚሽፍን ገንዘባዊ ሓገዝ ክግበረልካ ነታ ቤት ትምህርቲ ሕተት።

ዝያዳ ሓበሬታ እንተ ደሊኻ፡ ኣብ **www.education.vic.gov.au/parents/going-to-school** እቶ